زراعت اور کاشتکاروں کی فلاح و بہبود کی وزارت
شمال مشرقی ریاستوں کے لئے قومی خردنی تیل مشن – پام آئل پر بزنس چوٹی کانفرنس کا گواہاٹی میں انعقاد
شمال مشرقی ریاستیں، ملک کے پام آئل ہب کے طورپر تبدیل ہوں گی: جناب تومر
شمال مشرق کی ہمہ جہت اور متوازن ترقی ،وزیراعظم جناب نریندر مودی کی ترجیحات میں ہے: جناب تومر
کاروباریوں کو چھوٹے کسانوں کی خوشحالی اور ان کی آمدنی میں اضافے کے ہدف کو ذہن میں رکھنا چاہئے: مرکزی وزیرزراعت
شمال مشرقی ریاستوں کے لئے خردنی تیل مشن – پام آئل پر کاروباریوں کی چوٹی کانفرنس آج گواہاٹی میں منعقد کی گئی۔ شمال مشرق کی ہمہ جہت اور متوازن ترقی کے لئے وزیر اعظم جناب مودی کی ترجیحات کو ذہن میں رکھتے ہوئے کانفرنس کا آغاز مرکزی وزیر زراعت جناب نریندر سنگھ تومر کی صدارت میں پام آئل پودے کی سنچائی اور اس کی شجر کاری پر ایک فلم کی نمائش کے ساتھ ہوا۔
زراعت اور کسانوں کی بہبود کے مرکزی وزیر جناب نریندر سنگھ تومر نے کہا کہ پام آئل کی پیداوار کو فروغ دینے کے لئے شمال مشرقی ریاستوں میں بڑ ی پہل کے ذریعہ حکومت کے فیصلے سے شمال مشرقی ریاستوں کو ملک کے پام آئل ہب میں تبدیل میں کیا جائے گا۔جناب تومر نے فصل کی بہتر پیداوار کے لئے یکساں کردار ادا کرنے پر زور دیا اور بیج نرسری ، ڈرپ سنچائی ، تکنیکی مدد ، ملوں کے قیام ، خرید اری کے مراکز اور کسانوں کی تربیت کی غرض سے بڑی سرمایہ کاری کرنے کی یقین دہانی کرائی ۔مرکزی وزیر زراعت نے کہا کہ شمال مشرقی ریاستوں کے لئے خصوصی پیکج اور امداد ملنے سے کسانوں کی سماجی – معاشی صورتحال تبدیل ہوگی اور بنیادی ڈھانچے کی ترقی کے ساتھ ساتھ یہاں قائم آئل پام ملوںمیں روزگار کے نئے مواقع پیداہوں گے۔
مرکزی وزیر نے یہ بھی بتایا کہ کاروباری چوٹی کانفرنس کا مقصد ، رقبے میں توسیع سے اہداف کے حصول ، وسائل کے توسط سے مختلف ریاستوں کے لئے بیج سے اگنے والے پودوں کی ضرورت ، نتیجہ خیزی کے فرق کی ادائیگی کی تفصیل ، تدابیر اور مشن کے تحت امداد کا پتہ لگانا ہے۔
جناب تومر نے بتایا کہ مشن کے تحت 11040 کروڑروپے کے کل خرچ کے ساتھ آئندہ پانچ برسوںمیں شمال مشرقی ریاستوں میں 3.28 لاکھ ہیکٹئر کے علاوہ آئل پام شجرکاری کے تحت 6.5 لاکھ ہیکٹئر کا اضافی رقبہ اور باقی بھارت میں 3.22 لاکھ ہیکٹئر کے رقبے میں پورے لگائے جائیں گے۔
مرکزی وزیر زراعت نے لوجسٹک مدد فراہم کرنے کے لئے آسام حکومت کا شکریہ ادا کیا اور کہا کہ نئی اسکیم یقینی طورپر تیلوں میں خود انحصاری کی راہ ہموار کرے گی اور بھارت کو خودکفیل بھارت کی راہ پر گامزن کرے گی۔ انہوں نے کہا کہ قیمتو ں کی یقین دہانی کے ذریعہ پام آئل کسانوں کی مدد کرنے کے لئے پُرعز م ہے اور انہیں چوٹی کانفرنس کی کامیابی سے انتہائی خوشی ہوئی ہے۔ انہوں نے اس پروگرام پرخوشی ظاہر کی اورکہا کہ اس طرح کے روابط قومی خردنی تیل مشن - پام آئل کے نفاذ میں تیزی لانے میں مدد کرتے ہیں۔ جناب تومر نے یقین دہانی کرائی کہ مشن کے تحت پام آئل کسانوں کو ہر ممکن مددفراہم کی جائے گی۔
شمال مشرقی علاقے کی ترقی کے مرکزی وزیر جناب جی کشن ریڈی نے انتہائی منظم طریقے سے خردنی پام آئل اسکیم کےساتھ آنے کے لئے بھارت سرکار کے نظریہ کو سراہا، جوکسانوں اور ساتھ ہی اس خطے کی ترقی کے لئے انتہائی اہم ہے۔ شمال مشرقی خطے کی ترقی کے مرکزی وزیر نے کہا کہ نریندر مودی حکومت پام آئل کے شعبے کی ترقی کے لئے پرعز م ہے اور انہوں نے سرمایہ کاروں اورصنعت کاروں سے شمال مشرقی علاقے میں سرمایہ کرنے کی درخواست کی ہے، جس میں زرعی سیکٹر ، خاص طورسے پام آئل کے لئے بے انتہا امکانات ہیں۔
زراعت کے سکریٹری جناب سنجے اگروال نے حکومت کے رول کو نمایاں کرتے ہوئے چوٹی کانفرنس کا آغاز کیا اور مثبت ماحول تیار کیا۔سکریٹری ڈی اے آر ای ڈاکٹر ٹی مہاپاترا نے مشن کی کامیابی کے لئے تحقیق وترقی کے رول کے بارے میں تفصیل سے بتایا ۔ جوائنٹ سکریٹری محترمہ شبھا ٹھاکر نے مشن کے خاکے پر ایک پریذینٹیشن دیا ۔ انہوں نے وائبلیٹی گیپ فنڈنگ اور کسانوں کو یقینی قیمت کے بارے میں تفصیلی معلومات فراہم کیں ۔
پروگرام کے دوران نبارڈ کے ذریعہ بنائے گئے ایف پی او کے لئے سرٹیفکیٹ تقسیم کئے گئے اور قابل تجدید گرین ایندھن بایو ایتھنال پیدا کرنے کے لئے بھارت میں اپنی نوعیت کی پہلی بایو ریفائنری قائم کرنے کی غرض سے اے بی پی آر ایل اور نمالی گڑھ ریفائنری کے ساتھ ایک مفاہمتی قرارداد پر دستخط کئے گئے ۔ چوٹی کانفرنس میں ، تلہن ڈویژن ڈی اے اینڈ ایف ڈبلیو کے ذریعہ ‘‘شمال مشرقی ریاستوں میں این ایم ای او – آئل پام کی جھلک ’’ عنوانات والی کتابیں اور آئی سی اے آر - آئی آئی او پی آر کے ذریعہ ‘‘ شمالم مشرقی ریاستوںمیں پام آئل کھیتی کے بہتر بندوبست کی مشق ’’ اور تجزیاتی رپورٹ کا اجراء کیا گیا۔
پام آئل کے تمام اہم کاروباری جیسے گودریج ایگروویٹ ، روچی سویا ، شوائسس اور 3- ایف آئل پام چوٹی کانفرنس کے لئے موجود تھے۔3- ایف آئل پام اور روچی سویا نے آئندہ سال اروناچل پردیش میں ملیں قائم کرنے کا عہد کیا ہے ۔ روچی سویابھی میزورم میں ایک آئل پام مل قائم کرے گی۔ 3- ایف آئل پام نے کہا کہ وہ تقریباََ 1200 کروڑ روپے کی سرمایہ کاری کریں گے ۔تمام پروسیسرز نے کہا کہ وہ ریاستی حکومتوں اور کسانوں کے ساتھ کام کریں گے۔ تلنگانہ اور آندھر اپردیش کے ساتھ ساتھ شمال مشرقی ریاستوں کے ترقی پسند کسانوں نے نئی اسکیم کی تعریف کی اور کہا کہ اس نے آئل پام کسانوں میں نئی دلچسپی پید ا کی ہے۔
اروناچل پردیش کے وزیراعلیٰ جناب پیما کھانڈو نے اپنی تقریر میں کہا کہ سرمایہ کاروں کے لئے اب وقت آگیا ہے کہ وہ زرخیز زمین اور آب وہوا کا فائدہ اٹھاکر زرعی شعبے کی ترقی کے لئے شمال مشرق میں بڑے پیمانے پر سرمایہ کاری کریں ۔ انہوں نے کہا کہ پام آئل کی خاص اہمیت ہے کیونکہ اس کی کھیتی سے شمال مشرق کےکسانوں کے لئے آمدنی کے نئے امکانات پیدا ہوسکتے ہیں۔
آسام حکومت کے وزیر زراعت اتل وورا نے بتایا کہ اس وقت آسام کے دو ضلعوں گول پارا اور کامروپ میں کسان پام آئل کی کھیتی میں مصروف ہیں جبکہ دیگر سترہ ضلعوں میں 1500 ہیکٹئر زمین کو پام آئل کی کھیتی کےتحت لانے کامنصوبہ ہے۔
زراعت اور کسانو ں کی بہبودکے مرکزی وزیر مملکت جناب کیلاش چودھری اور محترمہ شوبھا کراندلاجے ، شمال مشرقی علاقے کی ترقی کے وزیر مملکت جناب بی ایل ورما اور اروناچل پریش کے وزیر اعلیٰ جناب پیما کھانڈو نے قومی چوٹی کانفرنس میں حصہ لیا۔
سکم کے وزیر زراعت جناب لوک ناتھ شرما، آسام حکومت کے چیف سکریٹری جناب جشنو بروا ، اروناچل پردیش حکومت میں چیف سکریٹری جناب نریش کمار ، ریاستو ں کے پرنسپل سکریٹریز ، بھارتی حکومت میں جوائنٹ سکریٹری محترمہ شبھا ٹھاکر اور ریاستی حکومتوں کے دیگر افسران ، بھارتی حکومت کی وزاعت زراعت میں افسران ، نیتی آیوگ ، آئی سی اے آر اداروں ، وزارت خارجہ ، وائس چانسلرز ، ایس بی آئی کے افسران اور آئل پام صنعت کے اہم پروسیسرز ،ترقی پسند کسان اور زرعی بزنس سے متعلق تجارت کے ممکنہ سرمایہ کار چوٹی کانفرنس میں موجود تھے۔